☑ при птп, за което и двамата участници имат вина, ако единият от тях е пострадал, има ли право на обезщетение от застрахователя на другия водач?
в случаите на съвина, т.е. когато и двамата участници имат вина за настъпване на птп-то, ако някой от тях е пострадал, той има право да получи обезщетение от застрахователя по застраховката „гражданска отговорност” на другия участник. при това положение, обезщетението на пострадалия участник се намалява с определен процент – в зависимост от това в каква степен е допринесъл за настъпването на инцидента.